બીજે દિવસે સવારે સુનંદાબેને અશ્વિનભાઈને ફોન કરીને મૃણાલે કહેલી વાત તેમને કહી અને પૂછ્યું : ‘તમારા ઉપર પંકજભાઈનો કોઈ ફોન નથી આવ્યો ? એમણે આ વાત તમને કરી નથી ?’ ત્યારે અશ્વિનભાઈએ ઊંડી લાગણી સાથે કહ્યું : ‘મને તો આમાંની કંઈ ખબર જ નથી. તમે જે કીધું તેનાથી મને તો આઘાત લાગ્યો છે. પણ તમે ચિંતા નહીં કરતાં. હું તેમને ફોન કરીને તમને જણાવીશ.’ આ વાતચીત દરમિયાન તે બોલી ગયા કે હમણાં મારી તબિયત સારી રહેતી નથી. ત્યારે સુનંદબેને તરત કીધું : ‘તો મને તમે ફોન ન કર્યો ? તમે મને પારકી જ સમજો છો, એમ જ ને ? શું થાય છે તમને ?’ સુનંદાબેને તેમને પૂછ્યું.